Matteo Renzi, li dil-ġimgħa ngħata l-inkarigu mill-President Napolitano biex jifforma l-gvern ġdid Taljan, wera li huwa fiduċjuż li kapaċi jifforma l-kabinett sal-lum jew għada u t-Tnejn u t-Tlierta jmur fil-Kamra tad-Deputati u s-Senat u jitlob vot ta’ fiduċja. Wara laqgħa ta’ siegħa u nofs li damet sa kmieni dalgħodu ma’ Angelino Alfano, mexxej tal-partit centru lemini l-ġdid, Renzi qal: “Tutto va bene”. Alfano għamillu ċerti kundizzjonijiet fosthom li l-ministru għall-ekonomija l-ġdid ma jżidx taxxi. Fir-ritratt fuq jidher Renzi ħoereġ mill-kwartieri tal-PD wara l-laqgħa ma’ Alfani kmien dalgħodu (Ritratt bil-kortesija tal-agenzija tal-aħbarijiet taljana Ansa)